CELEX: 32019R0412
Language: et
Date: 2019-03-14 00:00:00
Title: Komisjoni määrus (EL) 2019/412, 14. märts 2019, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste raamatupidamisstandarditega (IAS) 12 ja 23 ning rahvusvaheliste finantsaruandlusstandarditega (IFRS) 3 ja 11 (EMPs kohaldatav tekst)

15.3.2019   
               
               
                  ET
               
               
                  Euroopa Liidu Teataja
               
               
                  L 73/93
               
            
         KOMISJONI MÄÄRUS (EL) 2019/412,
         14. märts 2019,
         millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste raamatupidamisstandarditega (IAS) 12 ja 23 ning rahvusvaheliste finantsaruandlusstandarditega (IFRS) 3 ja 11
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
                  
               
                     (2)
                  
                  
                     Oma korrapärase edasiarendustöö käigus, mille eesmärk on standardite lihtsustamine ja selgemaks muutmine, avaldas Rahvusvaheliste Raamatupidamisstandardite Nõukogu (IASB) 12. detsembril 2017 rahvusvaheliste finantsaruandlusstandardite 2015-2017. aasta tsükli iga-aastased edasiarendused (edaspidi „iga-aastased edasiarendused“). Iga-aastaste edasiarenduste eesmärk on käsitleda IASBs projektitsükli käigus arutlusele tulnud küsimusi seoses rahvusvahelistes finantsaruandlusstandardites esinevate vastuolude või sõnastuse täpsustamisega, mis ei ole küll kiireloomulised, kuid on siiski olulised.
                  
               
                     (3)
                  
                  
                     Olles konsulteerinud Euroopa finantsaruandluse nõuanderühmaga (EFRAG), jõudis komisjon järeldusele, et rahvusvaheliste raamatupidamisstandardite (IAS) 12 „Tulumaks“ ja (IAS) 23 „Laenukasutuse kulutused“ ning rahvusvaheliste finantsaruandlusstandardite (IFRS) 3 „Äriühendused“ ja (IFRS) 11 „Ühised ettevõtmised“ muudatused vastavad määruse (EÜ) nr 1606/2002 artikli 3 lõikes 2 esitatud vastuvõtukriteeriumidele.
                  
               
                     (4)
                  
                  
                     Seepärast tuleks määrust (EÜ) nr 1126/2008 vastavalt muuta.
                  
               
                     (5)
                  
                  
                     Käesoleva määrusega ette nähtud meetmed on kooskõlas raamatupidamise regulatiivkomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
                        a)
                     
                     
                        Rahvusvahelist raamatupidamisstandardit (IAS) 12 „Tulumaks“ muudetakse vastavalt käesoleva määruse lisale;
                     
                  
                        b)
                     
                     
                        rahvusvahelist raamatupidamisstandardit (IAS) 23 „Laenukasutuse kulutused“ muudetakse vastavalt käesoleva määruse lisale;
                     
                  
                        c)
                     
                     
                        rahvusvahelist finantsaruandlusstandardit (IFRS) 3 „Äriühendused“ muudetakse vastavalt käesoleva määruse lisale;
                     
                  
                        d)
                     
                     
                        rahvusvahelist finantsaruandlusstandardit (IFRS) 11 „Ühised ettevõtmised“ muudetakse vastavalt käesoleva määruse lisale.
                     
                  
         
            Artikkel 2
            Kõik äriühingud kohaldavad artiklis 1 osutatud muudatusi hiljemalt alates oma 1. jaanuaril 2019 või pärast seda algava esimese majandusaasta alguskuupäevast.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  EÜT L 243, 11.9.2002, lk 1.
         
            (2)  Komisjoni 3. novembri 2008. aasta määrus (EÜ) nr 1126/2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
      
      
         
            LISA
            
               IFRSide iga-aastased edasiarendused 2015.–2017. aasta tsükkel
            
            
               IFRS 3 „Äriühendused“
            
            
               muudatused
            
            Lisatakse paragrahvid 42A ja 64O.
            
               Täiendavad juhised omandamismeetodi rakendamiseks teatud liiki äriühenduste suhtes
            
            
               Äriühenduse toimumine etappidena
            
            …
            
                     
                        42A
                     
                     
                        Kui ühise ettevõtmise (nagu määratletud IFRS 11-s „Ühised ettevõtmised“) üks osaline omandab kontrolli ettevõttes, mille puhul on tegemist ühise äriüksusega (nagu määratletud IFRS 11-s), ja kui tal olid vahetult enne omandamise kuupäeva õigused selle ühise äriüksuse varadele ja kohustused seoses tema kohustistega, on tehing äriühenduse toimumine etappidena. Seepärast peab omandaja rakendama äriühenduse etappidena toimumise nõudeid, sealhulgas ühises äriüksuses varem olnud osaluste uuesti mõõtmist paragrahvis 42 kirjeldatud viisil. Seda tehes mõõdab omandaja kogu varem ühises äriüksuses olnud osaluse uuesti.
                     
                  JÕUSTUMISKUUPÄEV JA ÜLEMINEK
            
               Jõustumiskuupäev
            
            …
            
                     
                        64O
                     
                     
                        2017. aasta detsembris välja antud dokumendiga „IFRSide iga-aastased edasiarendused – 2015.–2017. aasta tsükkel“ lisati paragrahv 42A. Üksus rakendab neid muudatusi äriühenduste suhtes, mille omandamise kuupäev on 1. jaanuaril 2019 või hiljem algava esimese aruandeaasta alguses või hiljem. Varasem rakendamine on lubatud. Kui üksus rakendab muudatusi varem, avalikustab ta selle asjaolu.
                     
                  
               IFRS 11 „Ühised ettevõtmised“
            
            
               muudatused
            
            Lisatakse paragrahvid B33CA ja C1AB.
            
               Ühises äriüksuses osaluse omandamise arvestus
            
            …
            
                     
                        B33CA
                     
                     
                        Ühise äriüksuse osaline, kellel ei ole selle üle ühiskontrolli, võib saada ühiskontrolli ühise äriüksuse üle, milles ühise äriüksuse tegevus moodustab äri, nagu on määratletud IFRS 3-s. Sellisel juhul ei mõõdeta varem ühises äriüksuses olnud osalust uuesti.
                        …
                     
                  JÕUSTUMISKUUPÄEV
            …
            
                     
                        C1AB
                     
                     
                        2017. aasta detsembris välja antud dokumendiga „IFRSide iga-aastased edasiarendused – 2015.–2017. aasta tsükkel“ lisati paragrahv B33CA. Üksus rakendab neid muudatusi selliste tehingute suhtes, millega ta omandab ühiskontrolli 1. jaanuaril 2019 või hiljem algava esimese aruandeaasta alguses või hiljem. Varasem rakendamine on lubatud. Kui üksus rakendab muudatusi varem, avalikustab ta selle asjaolu.
                     
                  
               IAS 12 „Tulumaks“
            
            
               muudatused
            
            Lisatakse paragrahvid 57A ja 98I, paragrahvi 52B all oleva näite pealkirja muudetakse ja paragrahv 52B jäetakse välja.
            MÕÕTMINE
            …
            
                     
                        52B
                     
                     
                        [välja jäetud]
                     
                  
               Paragrahve 52A ja 57A illustreeriv näide
            
            …
            …
            TASUMISELE KUULUVA JA EDASI LÜKKUNUD TULUMAKSU KAJASTAMINE
            …
            
                     
                        57A
                     
                     
                        Üksus kajastab dividendide mõju tulumaksule, nagu on määratud kindlaks IFRS 9-s, kui ta kajastab dividendide maksmisega seotud kohustist. Dividendide mõju tulumaksule on otsesemalt seotud pigem varasemate tehingute või sündmustega, mis genereerisid jaotatavat kasumit, kui omanikele jaotamisega. Seepärast peab üksus kajastama dividendide mõju tulumaksule kasumiaruandes, muus koondkasumis või omakapitalis, lähtudes sellest, kus üksus algselt need varasemad tehingud või sündmused kajastas.
                     
                  JÕUSTUMISKUUPÄEV
            …
            
                     
                        98I
                     
                     
                        2017. aasta detsembris välja antud dokumendiga „IFRSide iga-aastased edasiarendused – 2015.–2017. aasta tsükkel“ lisati paragrahv 57A ja jäeti välja paragrahv 52B. Üksus rakendab neid muudatusi 1. jaanuaril 2019 või hiljem algavate aruandeperioodide suhtes. Varasem rakendamine on lubatud. Kui üksus rakendab muudatusi varem, avalikustab ta selle asjaolu. Kui üksus hakkab neid muudatusi rakendama, rakendab ta neid dividendide poolt tulumaksule avaldatava mõju suhtes, mida kajastatakse varaseima võrdlusperioodi alguses või hiljem.
                     
                  
               IAS 23 „Laenukasutuse kulutused“
            
            
               muudatused
            
            Muudetakse paragrahvi 14 ning lisatakse paragrahvid 28A ja 29D.
            KAJASTAMINE
            …
            
               Kapitaliseeritavad laenukasutuse kulutused
            
            …
            
                     
                        
                           14.
                        
                     
                     
                        
                           Kui üksus laenab vahendeid üldotstarbel ja kasutab neid tingimustele vastava varaobjekti hankimiseks, määrab ta kapitaliseeritavate laenukasutuse kulutuste summa kindlaks vara hankimisega seotud väljaminekute summa suhtes vastavat kapitaliseerimismäära rakendades. Kapitaliseerimismäär on selliste laenukasutuse kulutuste kaalutud keskmine, mida kohaldatakse üksuse kõigi perioodil tagasimaksmata laenude suhtes. Üksus jätab selle arvutamisel kõrvale laenukasutuse kulutused, mida kohaldatakse konkreetselt tingimustele vastava varaobjekti hankimiseks võetud laenude suhtes, kuni kõik selle varaobjekti kavandatud kasutuse või müügi ettevalmistamiseks vajalikud tegevused on lõppenud. Üksuse poolt perioodi jooksul kapitaliseeritavate laenukasutuse kulutuste summa ei tohi ületada sel perioodil tekkinud laenukasutuse kulutuste summat.
                        
                     
                  …
            ÜLEMINEKUSÄTTED
            …
            
                     
                        28A
                     
                     
                        2017. aasta detsembris välja antud dokumendiga „IFRSide iga-aastased edasiarendused – 2015.–2017. aasta tsükkel“ muudeti paragrahvi 14. Üksus rakendab neid muudatusi selliste laenukasutuse kulutuste suhtes, mis tekivad selle aruandeaasta alguses või hiljem, mil üksus hakkab neid muudatusi kohaldama.
                     
                  JÕUSTUMISKUUPÄEV
            …
            
                     
                        29D
                     
                     
                        2017. aasta detsembris välja antud dokumendiga „IFRSide iga-aastased edasiarendused – 2015.–2017. aasta tsükkel“ muudeti paragrahvi 14 ja lisati paragrahv 28A. Üksus rakendab neid muudatusi 1. jaanuaril 2019 või hiljem algavate aruandeperioodide suhtes. Varasem rakendamine on lubatud. Kui üksus rakendab muudatusi varem, avalikustab ta selle asjaolu.